E l ő t e r j e s z t é s

Köveskál Község Önkormányzata polgármestere döntéséhez

Tárgy: Köveskál Önkormányzata 2020. évi költségvetéséről szóló 3/2020.(II.24.) önkormányzati rendelet III. módosítása

Előkészítette: Molnárné Szalai Valéria pénzügyi ügyintéző

Jogszabállyal nem ellentétes

Dr. Szabó Tímea jegyző

A költségvetési szervek tervezését, előirányzat módosítását, gazdálkodásának rendjét az államháztartásról szóló 2011. évi CXCV. törvény (Áht) és az államháztartásról szóló törvény végrehajtásáról megalkotott 368/2011. (XII.31.) Korm. rendelet (Ávr) szabályozza. Az Áht. 34. §-a határozza meg az előirányzatok módosításával, megváltoztatásával kapcsolatos rendelkezéseket. Ennek megfelelően az Önkormányzat a bevételi és kiadási előirányzatait felemelheti, illetve csökkentheti.

Az államháztartásról szóló 2011. évi CXCV. törvény 34. §-a alapján:

34. § (1) A helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.

(2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

(3) A helyi önkormányzati költségvetési szerv bevételi előirányzatai és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatók, a kiadási előirányzatok egymás között átcsoportosíthatók.

(4) A képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(5) A nemzetiségi önkormányzat, a társulás, a térségi fejlesztési tanács, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az (1)–(4) bekezdést kell alkalmazni, azzal hogy a képviselő-testület hatáskörét a nemzetiségi önkormányzat testülete, közgyűlése, a társulási tanács, illetve a térségi fejlesztési tanács tagjai gyakorolják, polgármesteren a nemzetiségi önkormányzat elnökét, a társulási tanács elnökét, illetve a térségi fejlesztési tanács elnökét kell érteni.

Köveskál Önkormányzatának 2020. évi költségvetési rendeletének módosítása a fenti törvényi kötelezettségek betartása miatt szükséges.

2021. február 8-i hatállyal a Kormány vészhelyzetet hirdetett a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben. A veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, mely szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

Köveskál Község Önkormányzatának 2020. évi költségvetési rendeletének módosítására a beérkezett többletbevételek és a kiemelt előirányzatok közötti átcsoportosítások miatt kerül sor.

A Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV.21.) Korm. rendelet alapján:

8.§ (1) A Kvtv. 2. melléklet I. pont 1. alpont e9 pont Üdülőhelyi feladatok támogatása jogcímen a Kvtv. 2. melléklet I. pont 1. alpont f) pontja szerinti beszámítással csökkentett és kiegészítéssel növelt összegre a települési önkormányzat e rendelkezés hatálybalépésétől a veszélyhelyzet megszűnéséig, de legfeljebb 2020. december 31-ig nem jogosult. Erre hivatkozva az állami támogatás utalása igénylés alapján történik.

Az Önkormányzat a Magyarország 2020. évi központi költségvetéséről szóló 2019. évi LXXI. törvény 2. számú melléklete alapján kiegészítő támogatást kapott a közoktatási, gyermekétkeztetés, kulturális feladatok ellátására a következő bontásban:

* Köznevelési, közoktatási támogatás 1.016.250.-
* Gyermekétkeztetés támogatása 105.600.-
* Szociális tevékenység ellátása 229.000.-
* Kulturális tevékenység ellátása 200.000.-

1. **Módosítás**

A **bevételi** költségvetési főösszeg változása és az átcsoportosítások az alábbiakból tevődnek össze a **2020. szeptemberi módosításkor - I. módosítás**

* Működési célú költségvetési támogatások és kiegészítő támogatások 1.550.850.-
* Működési célú kiegészítő támogatás üdülőhelyi feladatok támogatása 439.200.-
* Védőnői szolgálat NEA támogatása egyszeri kiegészítés miatt 1.165.000.-
* Szálláshely támogatása Turisztikai Ügynökség által 7.000.000.-
* Magyar Falu keretében Orvosi eszközök vásárlásának támogatása 2.549.992.-
* Magyar Falu Program keretében Köztéri játszótér fejlesztése támogatása 4.999.990.-
* Közvetített szolgáltatások bevétele (kiszámlázott közüzemi díjak) 500.000.-

**Bevétel változás összesen: 18.205.032.-**

A **kiadási** költségvetési főösszeg változása az alábbiakból tevődik össze:

* Kamatkiadás (állami támogatás után) 1.706.-
* Igazgatás feladaton dologi kiadáson belül szolgáltatás csökkentése 800.000.-
* Előző évi elszámolásból származó visszafizetés 144.919.-
* Közös Hivatalhoz szükséges pénzeszköz átadás csökkenése 949.626.-
* Kistérségnek felhalmozási pénzeszköz átadása (Parkoló aszfaltozása) 69.996.-
* Zártkerti pályázatra tervezett előirányzatok kerítés készítése 23.812.-

áfa 23.812.-

Zártkerti pályázat keretében útfelújítás közötti átcsoportosítás 520.663.-

áfa 506.576.-

* Nyári diákmunka személyi juttatása 210.000.-
* Nyári diákmunka személyi juttatás utáni szociális hozzájárulási adó 32.550.-
* Város és községgazdálkodás dologi kiadás 92.999.-
* Közvetített szoláltatások (bérlőknek továbbszámlázandó közüzemi díjak) 500.000.-
* Város és községgazdálkodás dologi kiadás egyéb szolgáltatások 1.000.000.-
* Fő u. 1. szám alatti lakásokba kisértékű tárgyi eszközök vásárlása 377.173.-
* Fő u. 1. szám alatti lakásokba kisértékű tárgyi eszközök vásárlása áfa 19.771.-
* Ingatlan felújítás összegének csökkentése 1.970.721.-
* Ingatlan felújítás áfa csökkentése -467.717.-
* Szálláshely fejlesztése Turisztikai Ügynökségtől kapott támogatásból 7.000.000.-
* Védőnői szolgálat dolgozójának és gyesen lévő személynek

egyszeri bérkiegészítés 1.000.000.-

* Védőnői szolgálat bérkiegészítés szoc. hozzájárulás 165.000.-
* Magyar Falu Program keretében Orvosi eszközök beszerzése 2.549.992.-
* Magyar Falu Program keretében Közterületi játszótér fejlesztése 4.999.990.-
* Értékpapír vásárlása képviselő-testületi döntés alapján 10.000.000.-
* Értékpapír lekötése utáni szolgáltatási díj 17.210.-
* tartalék változása 3.616.299.-

**Kiadás változás összesen: 18.205.032.-**

1. **Módosítás**

A **bevételi** költségvetési főösszeg változása és az átcsoportosítások az alábbiakból tevődnek össze a **2020. novemberi módosításkor - II. módosítás**

* Működési célú költségvetési támogatások és kiegészítő támogatások 568.960.-

(szociális tűzifa támogatás)

* Működési célú költségvetési támogatások és kiegészítő támogatások 214.000.-

(Közművelődési érdekeltségi támogatás)

* Működési célú költségvetési támogatások és kiegészítő támogatások 167.200.-

(lakossági víz és csatornaszolgáltatás támogatása)

* Felhalmozási célú költségvetési támogatás védőnői homlokzat felújítás 1.701.700.-
* Lakbér, bérleti díj növekedés 700.000.-
* Működési célú pénzeszköz átvétel államh. belülről (diákmunka) 282.398.-
* Ingatlan értékesítése 2.200..000.-
* Háztartásoktól átvett felhalmozási célú pénzeszköz (szennyvíz hátralék) 63.000.-
* Közvetített szolgáltatások bevétele (kiszámlázott közüzemi díjak) 650.000.-
* Iparűzési adó növekedés 778.235.-
* Egyéb közhatalmi bevétel növekedés 221.869.-

**Bevétel változás összesen: 7.547.362.-**

A **kiadási** költségvetési főösszeg változása az alábbiakból tevődik össze:

* Szociális tűzifa vásárlás 568.960.-
* Közművelődési érdekeltségnövelő pályázat keretében informatikai e. 309.000.-
* Közös Fenntartású Óvodarészére pénzeszköz átadás 1.580.020.-
* Fizetési meghagyás egyéb dologi kiadás 1.695.000.-
* Nyári diákmunka személyi juttatása 36.226.-
* Védőnői szolgálat homlokzat felújítása 2.002.000.-
* Védőnői szolgálat, foglalkoztatottak egyéb személyi juttatásai 200.000.-
* Védőnői szolgálat, munkavégzésre irányuló egyéb jogv. fogl. juttatása 102.436.-
* Város és községgazd. volt iskola épülete épületfelmérés egyéb szolg. 406.400.-
* Város és községgazd. foglalkoztatottak egyéb személyi juttatása 143.164.-
* Város és községgazd. szociális hozzájárulási adó 40.000.-
* Város és községgazd. közüzemi díjak 500.000.-
* Falugondnoki szolgálat egyéb személyi juttatás 14.500.-
* Általános igazgatás egyéb szolgáltatás 800.000.-
* Lakosság víz támogatás utalása DRV-nek 167.200.-
* tartalék változása -1.017.544.-

**Kiadás változás összesen: 7.547.362.-**

Az előirányzatok további részletes tevékenységenkénti megoszlását a rendelet 1-9 melléklete tartalmazza.

Az Önkormányzat bevételi és kiadási főösszege 163.7955.725.- Ft-ról 171.343.087.- Ft-ra módosult a II. módosítás során.

1. **Módosítás**

A **bevételi** költségvetési főösszeg változása és az átcsoportosítások az alábbiakból tevődnek össze:

* Működési célú költségvetési támogatások és kiegészítő támogatások 1.948.992.-
* Működési célú pénzeszköz átvétel áht-on belülről 234.360.-
* Közhatalmi bevételek változása 2.358.935.-
* Működési bevételek növekedése 72.136.-
* Felhalmozási célú pénzeszköz átvétel 214.000.-
* Pénzmaradvány kötelező felülvizsgálata változása 411.377.-
* Finanszírozási bevételek változása (megelőlegezés) -606.262.-

**Bevétel változás összesen: 4.633.538.-**

A **kiadási** költségvetési főösszeg változása az alábbiakból tevődik össze:

* Személyi juttatás változása 732.528.-
* Munkaadókat terhelő járulékok változása 64.125.-
* Dologi kiadások változása 664.763.-
* Működési célú pénzeszköz átadás áht-on belülre 194.554.-
* Beruházási kiadások változása 71.242.-
* Felújítások változása -538.738.-
* Finanszírozási kiadások -382.232.-
* tartalék változása 3.827.296.-

**Kiadás változás összesen: 4.633.538.-**

Az előirányzatok további részletes tevékenységenkénti megoszlását a rendelet 1-9 melléklete tartalmazza.

Az Önkormányzat bevételi és kiadási főösszege 171.343.087.- Ft-ról 175.976.625.- Ft-ra módosult III. módosítás során.

|  |  |  |  |  |
| --- | --- | --- | --- | --- |
| **Megnevezés** | **eredeti** | **módosított I.** | **módosított II.** | **módosított III.** |
| **BEVÉTELEK összesen:** | **145 590 693** | **163 795 725** | **171 343 087** | **175 976 625** |
| Személyi juttatás | 20 461 810 | 21 671 810 | 22 168 136 | 22 900 664 |
| Munkaadót terhelő járulékok | 3 335 876 | 3 533 426 | 3 573 426 | 3 637 551 |
| Dologi kiadás | 25 802 706 | 24 428 623 | 28 398 983 | 29 063 746 |
| Ellátottak pénzbeli juttatásai | 3 794 000 | 3 794 000 | 3 794 000 | 3 794 000 |
| Egyéb működési célú kiadások | 39 987 354 | 35 566 348 | 36 296 024 | 40 317 874 |
| Beruházás | 26 702 073 | 34 648 999 | 34 957 999 | 35 029 241 |
| Felújítás | 22 506 874 | 27 082 523 | 29 084 523 | 28 545 785 |
| Egyéb felhalmozási célú kiadás |  | 69 996 | 69 996 | 69 996 |
| Finanszírozási kiadások | 3 000 000 | 13 000 000 | 13 000 000 | 12 617 768 |
| **KIADÁSOK ÖSSZESEN:** | **145 590 693** | **163 795 725** | **171 343 087** | **175 976 625** |

Fenti módosításokat az előterjesztés mellékletét képező rendelet és annak mellékletei tartalmazzák.

INDOKOLÁS

Az államháztartásról szóló 2011. évi CXCV. törvény 23. § (2) bekezdése alapján a helyi önkormányzat a költségvetését költségvetési rendeletben állapítja meg. A költségvetés megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törvényben is szabályozott. Nem kérdés, hogy a költségvetés megalkotásának kötelezettsége rendeleti formában magasabb szintű jogszabályi rendelkezésnek való megfelelés érdekében szükséges.

Ezen túl nyilván azért is, hiszen a gazdálkodás rendszerét, a tervezett bevételeket, a teljesíthető kiadásokat határozza meg.

Az államháztartásról szóló törvény előterjesztésben idézett 34. § (4) bekezdése előírja, hogy a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

Az államháztartási törvény, valamint annak végrehajtási rendelete a költségvetés tartalmi elemeit szabályozza, így ezek a rendelet tervezet összeállításának alapjai.

ELŐZETES HATÁSVIZSGÁLAT

Az önkormányzat tárgyévi gazdálkodásának alapja a költségvetési rendelet. Ennek alapján teljesíthetőek a kiadások, vállalható kötelezettség, és követhető nyomon, hogy a bevételek hogyan alakulnak. A rendelet elfogadása tehát az alapja a szabályos, kiegyensúlyozott, takarékos gazdálkodásának, az Önkormányzat működéséhez tehát elengedhetetlenül fontos.

Tájékoztatási kötelezettség:

Az államháztartásról szóló 2011. évi CXCV. törvény (a továbbiakban: Áht.) 24. § (4) bekezdése alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

d) a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

Az államháztartásról szóló 368/2011. (XII. 31.) Korm. rendelet 28. § alapján az Áht. 24. § (4) bekezdés *c)* pontja szerinti közvetett támogatásokat legalább az alábbi részletezettségben kell bemutatni:

*a)* az ellátottak térítési díjának, kártérítésének méltányossági alapon történő elengedésének összege,

*b)* a lakosság részére lakásépítéshez, lakásfelújításhoz nyújtott kölcsönök elengedésének összege,

*c)* a helyi adónál, gépjárműadónál biztosított kedvezmény, mentesség összege adónemenként,

*d)* a helyiségek, eszközök hasznosításából származó bevételből nyújtott kedvezmény, mentesség összege, és

*e)* az egyéb nyújtott kedvezmény vagy kölcsön elengedésének összege.

A fentiek szerint előírt tájékoztatásban, illetve annak szöveges indokolásában a költségvetési rendelet elfogadása óta bekövetkezett, illetve annak módosítása kapcsán aktuális változásokat jelen előterjesztés, a számszaki adatokat a jelen előterjesztéshez csatolt táblázat tartalmazza.

Az Önkormányzat költségvetési mérlege – a korábbi évek gyakorlatának megfelelően a költségvetési rendeletbe került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.

Az Önkormányzatnak jelenleg többéves kihatással, anyagi kötelezettséggel járó döntése nincs.

A költségvetési évet követő három év tervezett előirányzatainak keretszámai főbb csoportokban

**ADÓSSÁGOT KELETKEZTETŐ ÜGYLETEK**

Ft

|  |  |  |  |  |
| --- | --- | --- | --- | --- |
| Kötelezettség | **2020.év** | **2021.év** | **2022.év** | **2023.év** |
|  |  |  |  |  |
| Összesen: | 0 | 0 | 0 | 0 |

**SAJÁT BEVÉTELEK**

Ft

|  |  |  |  |  |
| --- | --- | --- | --- | --- |
| **Megnevezés** | **2020. év** | **2021. év** | **2022. év** | **2023. év** |
| Helyi adók | 22.276.845 | 19.400.000 | 19.500.000 | 19.500.000 |
| Önk. vagyon és vagyoni ért. jog értékesítéséből származó bevétel | 0 | 0 | 0 | 0 |
| Osztalék, koncessziós díj és hozambevétel | 0 | 0 | 0 | 0 |
| Önkormányzati vagyon hasznosításából származó bevétel, bérleti díj | 4.438.111 | 3.800.000 | 3.800.000 | 3.800.00 |
| Tárgyi eszköz értékesítés | 0 | 0 | 0 | 0 |
| Bírság, pótlék, díjbevétel | 482.194 | 100.000 | 100.000 | 100.000 |
| **Összesen:** | **27.197.150** | **23.300.000** | **23.400.000** | **23.400.000** |

**ADÓSSÁGOT KELETKEZTETŐ ÜGYLETEK**

**ÉS**

**SAJÁT BEVÉTELEK**

**ÖSSZEVETÉSE**

Ft

|  |  |  |  |  |
| --- | --- | --- | --- | --- |
| Megnevezés | **2020. év** | **2021. év** | **2022. év** | **2023. év** |
| Saját bevétel 50 %-a | 13.598.575 | 11.650.000 | 11.700.000 | 9.750.000 |
| Adósságot keletkeztető ügyletből származó fizetési kötelezettség | 0 | 0 | 0 | 0 |
| Saját bevétel 50 %-a és az adósságot keletkeztető ügyletből származó fizetési kötelezettségek különbsége | 13.598.575 | 11.650.000 | 11.700.000 | 11.700.000 |

Köveskál, 2021. május 28.

Györffy Szabolcs Zoltán

polgármester